માધવપુર (ઘેડ) પુરાણકાળથી જ ઉત્સવ મેળાઓની ઉલ્લાસભૂમિ છે અહીં અનેક સામાજિક પ્રસંગોએ વિશાળ માનવ સમુદાય ઉમટતો અને લોકોના હૈયાં ઉત્સવધેલાં બને છે. આ ઉત્સવનો લોક મેળો એક બાજુ છે. તો બીજી બાજુ રામાનુંજ જાદવ, રામાનંદ, કબીર આદિની યાત્રાની સ્મૃતિ જાળવી રાખતા સ્થળો છે. ગોરખનાથની ગુફા વિશે કહેવાય છે કે ત્યાં એમણે તપસ્યા કરેલી બાજુમાં નીલકંઠ મહાદેવનું મંદિર છે. ભગવાન લકુલીશની શૈવ ઉપાસનાની વિશેષતા દર્શાવતું એક શિલ્પ સચવાઇ રહ્યું છે. આમ રામાનુજ, જાદવ, વલ્લભથી માંડી નાથા, કબીર અને સહજાનંદની પરંપરાના અનેક સંત - ભકતોથી આ ભૂમિનું સેવન થયું છે. માધવપુરનો મેળો એટલે અગ્નિની સાક્ષીએ સુખ-દુઃખમાં આજીવન જીવ્વાના બે આત્માઓને લગ્નના પવિત્ર સંબંધથી જોડતો જ્ઞાન, ભકિત કર્મ અને ઉલ્લાસનો મહિમા દર્શાવતો મેળો એ માધવરાયના પરિણય નો મેળો છે.